钦定古今图书集成/理学汇编/文学典/第138卷 > 《大礼毕皇帝御丹凤门改元建中大赦》
## 钦定古今图书集成/理学汇编/文学典/第138卷 > 《大礼毕皇帝御丹凤门改元建中大赦》

唐李益

大明曈曈天地分，六龙负日升天门。凤凰飞来衔帝
箓，言我万代金皇孙。灵鸡鼓舞承天赦，高翔百尺垂
朱幡。宸居穆清受天历，建中甲子合上元。昊穹景命
即已至，王事乃可酬乾坤。升中告成答元贶，泥金检
玉昭鸿恩。云亭之事略可记，七十二君宁独尊。小臣
欲上《封禅表》，久而未就归文园。